Տարիներ շարունակ այս խնդիրը, գուցե միտումնաբար, չի քննարկվել մեզանում, աշխատանքային օրենսդրության մեջ չեն ներառվել աշխատանքի վճարման հստակ սկզբունքները, Հայաստանում որևէ պաշտոնյա պատասխանատվության չի ենթարկվել այն բանի համար, որ խախտվել է Սահմանադրության առաջին հոդվածը: Բայց մի օր կարող են, չէ՞ ՀՀ քաղաքացիները դիմել հայաստանյան դատարաններ, ապա` Եվրոդատարան և պատասխանատվության ենթարկել տալ բոլոր նրանց, ովքեր ինչպես Սահմանադրության, այլև Մարդու իրավունքների համընդհանուր Կոնվենցիայի դրույթներն են խախտել: Գուցե ոմանք իրենց հույսը դրել են այն իրողության վրա, որ մեր հանրության իրավագիտակցությունը դեռևս բարձր մակարդակի վրա չի գտնվում: Սակայն առանց իրավախորհրդատուների դիմելու էլ ակնհայտ է, որ պետությունն իր քաղաքացիների իրավունքները ոտնահարելով` նրանց մղում է աղքատության...